title: Id-Deċiżjoni tal-Kunsill tat-22 ta' Ottubru 1999 dwar il-konklużjoni tal-Protokoll li jikkonċerna żoni protetti b'mod speċjali u d-diversità bijoloġika fil-Mediterran, u dwar l-aċċettazzjoni ta' l-annessi ta' dak il-Protokoll (Konvenzjoni ta' Barċellona)

text:
Avviż Legali Importanti

|

31999D0800

Official Journal L 322 , 14/12/1999 P. 0001 - 0017

		Id-Deċiżjoni tal-Kunsilltat-22 ta' Ottubru 1999dwar il-konklużjoni tal-Protokoll li jikkonċerna żoni protetti b'mod speċjali u d-diversità bijoloġika fil-Mediterran, u dwar l-aċċettazzjoni ta' l-annessi ta' dak il-Protokoll (Konvenzjoni ta' Barċellona)(1999/800/KE)IL-KUNSILL TA' L-UNJONI EWROPEA,Wara li kkonsidra t-Trattat li jistabbilixxi l-Komunità Ewropea u b'mod partikolari l-Artikolu 175(1) tiegħu, flimkien ma' l-ewwel sentenza ta' l-Artikolu 300(2) u l-ewwel subparagrafu ta' l-Artikolu 300(3) tiegħu,Wara li kkonsidra l-proposta mill-Kummissjoni,Wara li kkonsidra l-opinjoni tal-Parlament Ewropew [1],Billi:(1) Il-Komunità hi Parti Kontraenti fil-Konvenzjoni dwar il-protezzjoni tal-Baħar Mediterran kontra Inkwinament [2], minn hawn 'il quddiem magħrufa bħala l-"Konvenzjoni ta' Barċellona", u kkonkludiet ukoll erbgħa mill-Protokolli adottati fil-qafas tal-Konvenzjoni ta' Barċellona, jiġifieri, il-Protokoll għall-prevenzjoni tat-tniġġis permezz ta' rimi minn vapuri u ajruplani [3], il-Protokoll dwar kooperazzjoni fil-ġlieda kontra t-tniġġis b'żejt u sustanzi dannużi oħrajn [4], il-Protokoll għall-protezzjoni kontra t-tniġġis minn sorsi li jkunu bbażati fuq l-art [5] u l-Protokoll dwar żoni li jkunu protetti b'mod speċjali [6];(2) Il-Kummissjoni, f'isem il-Komunità u fi ħdan il-grupp ta' xogħol stabbilit mill-Partijiet Kontraenti fil-Konvenzjoni ta' Barċellona, ħadet parti fin-negozjati dwar il-Protokoll dwar żoni li huma protetti b'mod speċjali u d-diversità bijoloġika fil-Mediterran u mid-data tad-dħul fis-seħħ tiegħu, il-Protokoll il-ġdid, bis-saħħa ta' l-Artikolu 32 tiegħu, għandu jbiddel l-ewwel verżjoni tal-Protokoll dwar żoni protetti b'mod speċjali fil-Mediterran;(3) F'Barċellona fl-10 ta' Ġunju 1995 il-Komunità ffirmat il-Protokoll il-ġdid dwar żoni protetti b'mod speċjali u d-diversità bijoloġika fil-Mediterran, minn hawn 'il quddiem magħruf bħala "il-Protokoll";(4) B'żieda mad-disposizzjonijiet dwar il-konservazzjoni ta' siti ta' importanza Mediterranja, il-verżjoni l-ġdida tal-Protokoll tipprovdi għal ġbir ta' listi ta' speċi li huma fil-periklu jew mhedda u speċi li l-esplojtazzjoni tagħhom hi regolata (annessi tal-Protokoll);(5) L-Att Finali tal-Konferenza tal-Plenipotenzarji (Barċellona, 9 u 10 ta' Ġunju 1995), li fiha kien adottat u ffirmat il-Protokoll, jipprovdi għall-annessi tal-Protokoll li jkunu adottati f'laqgħa futura tal-Plenipotenzarji;(6) L-annessi kienu adottati fil-Konferenza tal-Plenipotenzarji li saret f'Monako fl-24 ta' Novembru 1996 u preċeduta b'laqgħa ta' esperti fit-23 ta' Novembru 1996; l-annessi kienu miftuħa għall-firem matul il-Konferenza; il-Kummissjoni ma kellha l-ebda mandat li tirrapreżenta lill-Komunità;(7) L-Istati Membri tal-Mediterran, bħala Partijiet Kontraenti fil-Konvenzjoni ta' Barċellona u l-Protokolli tagħha, kienu preżenti fil-Konferenza tal-Plenipotenzarji u ffirmaw l-annessi; fl-att finali tal-Konferenza, iżda, dawn iddikjaraw li, fejn l-annessi koprew l-oqsma tal-kompetenzi tal-Komunità, dawn għandhom jieħdu kull azzjoni meħtieġa sakemm il-Komunità kienet firmatarja ta' l-annessi;(8) Taħt l-Artikolu 174 tat-Trattat, il-politika tal-Komunità dwar l-ambjent tikkontribwixxi biex jintlaħqu l-għanijiet li jinkludu l-ippreservar, il-protezzjoni u t-titjib tal-kwalità ta' l-ambjent u tippromwovi miżuri f'livell internazzjonali biex titratta problemi ambjentali reġjonali jew dinjija;(9) Il-Protokoll u l-annessi tiegħu ikopru żoni li jaqgħu fil-kompetenzi ambjentali tal-Komunità (id-Direttiva 79/409/KEE dwar il-konservazzjoni ta' għasafar salvaġġi [7], id-Direttiva 92/43/KEE dwar il-konservazzjoni ta' l-ambjenti naturali u fawna u flora salvaġġi [8] u jitrattaw dwar speċi li l-esplojtazzjoni tagħhom hi regolata taħt il-politika komuni tas-sajd (CFP); il-Komunità qed tieħu passi f'dan il-kuntest biex tassigura li l-konklużjoni ta' dawn il-ftehimiet internazzjonali la tmur kontra, u lanqas tbiddel l-għan tal-liġi preżenti tal-Komunità,IDDEĊIEDA KIF ĠEJ:Artikolu 11. Il-Protokoll dwar żoni protetti b'mod speċjali u d-diversità bijoloġika fil-Mediterran u l-annessi tiegħu huma b'dan approvati f'isem il-Komunità.2. It-test ta' l-imsemmi Protokoll u l-annessi tiegħu huma mehmuża ma' din id-Deċiżjoni.Artikolu 21. Il-President tal-Kunsill għandu jiddeposita mad-depositarju, f'isem il-Komunità u skond l-Artikolu 30 tal-Protokoll dwar żoni protetti b'mod speċjali u d-diversità bijoloġika fil-Mediterran, l-istrument li jikkonkludi dak il-Protokoll [9].2. Il-President tal-Kunsill għandu jinnotifika, f'isem il-Komunità, l-aċċettazzjoni tal-annessi tal-Protokoll dwar żoni protetti b'mod speċjali u d-diversità bijoloġika fil-Mediterran, skond l-Artikolu 16 tal-Konvenzjoni dwar il-Protezzjoni tal-Baħar tal-Mediterran kontra t-tniġġis [10]. L-aċċettazzjoni tal-Komunità għandha tkun akkumpanjata bid-dikjarazzjoni li ġejja: "Il-Komunità għandha tgħin fl-implimentazzjoni tad-disposizzjonijiet stabbiliti fl-annessi bil-ħolqien tan-Natura 2000 network".Artikolu 3Din id-Deċiżjoni għandha tkun ippubblikata fil-Ġurnal Uffiċjali tal-Komunitajiet Ewropej.Din għandha tibda tgħodd mill-jum ta' l-adozzjoni tagħha.Magħmula ġewwa l-Lussemburgu, fit-22 ta' Ottubru 1999.Għall-KunsillIl-PresidentS. Mönkäre[1] ĠU C 219, tat-30.7.1999, p. 186.[2] Id-Deċiżjoni 77/585/KEE, ĠU L 240, tad-19.9.1977, p. 1.[3] Id-Deċiżjoni 77/585/KEE, ĠU L 240, tad-19.9.1977, p. 1.[4] Id-Deċiżjoni 81/420/KEE, ĠU L 162, tad-19.6.1981, p. 4.[5] Id-Deċiżjoni 83/101/KEE ĠU L 67, tat-12.3.1983, p. 1.[6] Id-Deċiżjoni 84/132/KEE ĠU L 68, ta' l-10.3.1984, p. 36.[7] ĠU L 103, tal-25.4.1979, p. 1. Direttiva skond kif emendata permezz tad-Direttiva 97/49/KE (ĠU L 223, tat-13.8.1997, p. 9).[8] ĠU L 206, tat-22.7.1992, p. 7. Direttiva skond kif emendata l-aħħar permezz tad-Direttiva 97/62/KE (ĠU L 305, tat-8.11.1997, p. 42).[9] Id-data tad-dħul fis-seħħ tal-Protokoll dwar iż-żoni protetti b'mod speċjali u d-diversità bijoloġika fil-Mediterran għandha tkun ippubblikata fil-Ġurnal Uffiċjali tal-Komunitajiet Ewropej mis-Segretarjat Ġenerali tal-Kunsill ta' l-Unjoni Ewropea.[10] Id-data tad-dħul fis-seħħ ta' l-annessi tal-Protokoll dwar żoni protetti b'mod speċjali u d-diversità bijoloġika fil-Mediterran għandha tkun ippubblikata fil-Ġurnal Uffiċjali tal-Komunitajiet Ewropej mis-Segretarjat Ġenerali tal-Kunsill ta' l-Unjoni Ewropea.--------------------------------------------------


title: 2011/680/: Deċiżjoni tal-Kunsill tal- 10 ta’ Ottubru 2011 li taħtar membru Portuġiż fil-Kumitat Ekonomiku u Soċjali Ewropew

text:
               14.10.2011

               MT

               Il-Ġurnal Uffiċjali tal-Unjoni Ewropea

               L 269/29

         DEĊIŻJONI TAL-KUNSILL
   tal-10 ta’ Ottubru 2011
   li taħtar membru Portuġiż fil-Kumitat Ekonomiku u Soċjali Ewropew
   (2011/680/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 302 tiegħu,
   Wara li kkunsidra l-proposta tal-Gvern Portugiż,
   Wara li kkunsidra l-opinjoni tal-Kummissjoni Ewropea,
   Billi:

               (1)

               Fit-13 ta’ Settembru 2010 l-Kunsill adotta d-Deċiżjoni 2010/570/UE, Euratom li taħtar il-membri tal-Kumitat Ekonomiku u Soċjali Ewropew għall-perijodu mill-21 ta’ Settembru 2010 sal-20 ta’ Settembru 2015 (1).

               (2)

               Post ta’ membru tal-Kumitat Ekonomiku u Soċjali Ewropew sar vakanti wara t-tmiem tal-mandat tas-Sur Manuel CAVALEIRO BRANDÃO,

         ADOTTA DIN ID-DEĊIŻJONI:
   Artikolu 1
   Is-Sur Gonçalo da GAMA LOBO XAVIER, Confederação da Indústria Portuguesa (CIP) huwa b’dan maħtur bħala membru tal-Kumitat Ekonomiku u Soċjali Ewropew għall-bqija tal-mandat, li jintemm fl-20 ta’ Settembru 2015.
   Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fil-Lussemburgu, l-10 ta’ Ottubru 2011.

            Għall-Kunsill

            Il-President

         A. KRASZEWSKI

      (1)  ĠU L 251, 25.9.2010, p. 8.


title: Deċiżjoni tal-Kunsill 2008/134/PESK tat- 18 ta’ Frar 2008 li timplimenta l-Azzjoni Konġunta 2005/797/PESK dwar il-Missjoni tal-Pulizija ta’ l-Unjoni Ewropea għat-Territorji Palestinjani

text:
               19.2.2008

               MT

               Il-Ġurnal Uffiċjali ta’ l-Unjoni Ewropea

               L 43/38

         DEĊIŻJONI TAL-KUNSILL 2008/134/PESK
   tat-18 ta’ Frar 2008
   li timplimenta l-Azzjoni Konġunta 2005/797/PESK dwar il-Missjoni tal-Pulizija ta’ l-Unjoni Ewropea għat-Territorji Palestinjani
   IL-KUNSILL TA’ L-UNJONI EWROPEA,
   Wara li kkunsidra l-Azzjoni Konġunta tal-Kunsill 2005/797/PESK tal-14 ta’ Novembru 2005 dwar il-Missjoni tal-Pulizija ta’ l-Unjoni Ewropea għat-Territorji Palestinjani (1), u b'mod partikolari l-Artikolu 14(2) tagħha, flimkien mat-tieni inċiż ta’ l-Artikolu 23(2) tat-Trattat dwar l-Unjoni Ewropea,
   Billi:

               (1)

               Fl-14 ta’ Novembru 2005 l-Kunsill adotta l-Azzjoni Konġunta 2005/797/PESK li tistabbilixxi Missjoni tal-Pulizija ta’ l-Unjoni Ewropea għat-territorji Palestinjani (EUPOL COPPS) għal perijodu ta’ tlett snin. Il-fażi operattiva tal-EUPOL COPPS bdiet fl-1 ta’ Jannar 2006.

               (2)

               Fl-20 ta’ Novembru 2006 l-Kunsill adotta d-Deċiżjoni 2006/807/PESK (2) li tistabbilixxi l-baġit finali għall-EUPOL COPPS għas-sena 2007.

               (3)

               Fis-6 ta’ Diċembru 2007 l-Kunsill adotta d-Deċiżjoni 2007/808/PESK, li tipprevedi li l-baġit għandu jkopri wkoll l-ispiża relatata mal-Missjoni mill-1 ta’ Jannar 2007 sad-29 ta’ Frar 2008.

               (4)

               Skond l-Artikolu 1(2) tad-Deċiżjoni 2007/808/PESK, il-baġit finali tal-EUPOL COPPS għall-perijodu mill-1 ta’ Marzu 2008 sal-31 ta’ Diċembru 2008 għandu jkun deċiż mill-Kunsill qabel id-29 ta’ Frar 2008,

         IDDEĊIEDA KIF ĠEJ:
   Artikolu 1
   L-ammont ta’ referenza finanzjarju maħsub sabiex ikopri l-ispiża relatata mal-Missjoni tal-Pulizija ta’ l-Unjoni Ewropea għat-Territorji Palestinjani (EUPOL COPPS) mill-1 ta’ Marzu 2008 sal-31 ta’ Diċembru 2008 għandu jkun ta’ EUR.
   Artikolu 2
   Din id-Deċiżjoni għandha jkollha effett mid-data ta’ l-adozzjoni tagħha.
   Artikolu 3
   Din id-Deċiżjoni għandha tiġi ppubblikata fil-Ġurnal Uffiċjali ta’ l-Unjoni Ewropea.

      Magħmula fi Brussell, 18 ta’ Frar 2008.

            Għall-Kunsill

            Il-President

         D. RUPEL

      (1)  ĠU L 300, 17.11.2005, p. 65.

      (2)  ĠU L 329, 25.11.2006, p. 76. Deciżjoni kif emendata b'Deciżjoni 2007/808/PESK (ĠU L 323, 8.12.2007, p. 56)


title: Deċiżjoni tal-Kunsill (UE) 2017/860 tal-11 ta' Mejju 2017 dwar il-pożizzjoni li għandha tiġi adottata, f'isem l-Unjoni Ewropea, fil-Kumitat Konġunt taż-ŻEE rigward emenda fil-Protokoll 31 għall-Ftehim ŻEE, dwar il-kooperazzjoni f'oqsma speċifiċi li ma jagħmlux parti mill-erba' libertajiet (Linja Baġitarja 33 02 03 01)

text:
               19.5.2017

               MT

               Il-Ġurnal Uffiċjali tal-Unjoni Ewropea

               L 128/23

         DEĊIŻJONI TAL-KUNSILL (UE) 2017/860
   tal-11 ta' Mejju 2017
   dwar il-pożizzjoni li għandha tiġi adottata, f'isem l-Unjoni Ewropea, fil-Kumitat Konġunt taż-ŻEE rigward emenda fil-Protokoll 31 għall-Ftehim ŻEE, dwar il-kooperazzjoni f'oqsma speċifiċi li ma jagħmlux parti mill-erba' libertajiet (Linja Baġitarja 33 02 03 01)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 114 flimkien mal-Artikolu 218(9) tiegħu,
   Wara li kkunsidra r-Regolament tal-Kunsill (KE) Nru 2894/94 tat-28 ta' Novembru 1994 dwar arranġamenti għall-implimentazzjoni tal-Ftehim dwar iż-Żona Ekonomika Ewropea (1), u b'mod partikolari l-Artikolu 1(3) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Il-Ftehim dwar iż-Żona Ekonomika Ewropea (2) (“il-Ftehim ŻEE”) daħal fis-seħħ fl-1 ta' Jannar 1994.

               (2)

               Skont l-Artikolu 98 tal-Ftehim ŻEE, il-Kumitat Konġunt taż-ŻEE jista' jiddeċiedi li jemenda, fost l-oħrajn, il-Protokoll 31 għall-Ftehim ŻEE.

               (3)

               Il-Protokoll 31 għall-Ftehim ŻEE fih dispożizzjonijiet dwar il-kooperazzjoni f'oqsma speċifiċi li ma jagħmlux parti mill-erba' libertajiet.

               (4)

               Huwa xieraq li titkompla l-kooperazzjoni bejn il-Partijiet Kontraenti għall-Ftehim ŻEE f'azzjonijiet tal-Unjoni ffinanzjati mill-baġit ġenerali tal-Unjoni Ewropea fir-rigward tal-liġi tal-kumpaniji.

               (5)

               Il-Protokoll 31 għall-Ftehim ŻEE għandu għalhekk jiġi emendat sabiex din il-kooperazzjoni estiża tkun tista' tibda sseħħ mill-1 ta' Jannar 2017.

               (6)

               Il-pożizzjoni tal-Unjoni fil-Kumitat Konġunt taż-ŻEE għandha tkun ibbażata fuq l-abbozz ta' deċiżjoni mehmuż,

         ADOTTA DIN ID-DEĊIŻJONI:
   Artikolu 1
   Il-pożizzjoni li għandha tiġi adottata, f'isem l-Unjoni, fil-Kumitat Konġunt taż-ŻEE dwar l-emenda proposta għall-Protokoll 31 għall-Ftehim ŻEE, dwar kooperazzjoni f'oqsma speċifiċi barra mill-erba' libertajiet, għandha tkun ibbażata fuq l-abbozz tad-deċiżjoni tal-Kumitat Konġunt taż-ŻEE mehmuż ma' din id-Deċiżjoni.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, il-11 ta' Mejju 2017.

            Għall-Kunsill

            Il-President

         R. GALDES

      (1)  ĠU L 305, 30.11.1994, p. 6.

      (2)  ĠU L 1, 3.1.1994, p. 3.

      ABBOZZ
      DEĊIŻJONI TAL-KUMITAT KONĠUNT TAŻ-ŻEE Nru …/2017
      ta'
      li temenda l-Protokoll 31 għall-Ftehim ŻEE, rigward kooperazzjoni f'oqsma speċifiċi li ma jagħmlux parti mill-erba' libertajiet
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikoli 86 u 98 tiegħu,
      Billi:

                  (1)

                  Huwa xieraq li titkompla l-kooperazzjoni bejn il-Partijiet Kontraenti għall-Ftehim ŻEE f'azzjonijiet tal-Unjoni ffinanzjati mill-baġit ġenerali tal-Unjoni Ewropea fir-rigward tal-liġi tal-kumpaniji.

                  (2)

                  Għaldaqstant, il-Protokoll 31 għall-Ftehim ŻEE għandu jiġi emendat sabiex din il-kooperazzjoni estiża tkun tista' tibda sseħħ mill-1 ta' Jannar 2017,

            ADOTTA DIN ID-DEĊIŻJONI:
      Artikolu 1
      Fl-Artikolu 7(13) tal-Protokoll 31 għall-Ftehim ŻEE, il-kliem “is-sena finanzjarja 2016” huma sostitwiti bil-kliem “is-snin finanzjarji 2016 u 2017”.
      Artikolu 2
      Din id-Deċiżjoni għandha tidħol fis-seħħ fil-jum wara l-aħħar notifika taħt l-Artikolu 103(1) tal-Ftehim ŻEE (1).
      Hija għandha tapplika mill-1 ta' Jannar 2017.
      Artikolu 3
      Din id-Deċiżjoni għandha tiġi ppubblikata fit-Taqsima ŻEE, u fis-Suppliment ŻEE, ta' Il-Ġurnal Uffiċjali tal-Unjoni Ewropea.

         Magħmul fi Brussell,

               Għall-Kumitat Konġunt taż-ŻEE

               Il-President

               Is-Segretarji għall-Kumitat Konġunt taż-ŻEE

         (1)  [Ma hemm ebda rekwiżit kostituzzjonali indikat.] [Hemm rekwiżiti kostituzzjonali indikati.]


title: 2014/601/UE: Deċiżjoni tal-Parlament Ewropew tat- 3 ta’ April 2014 dwar il-kwittanza għall-implimentazzjoni tal-baġit tal-Awtorità Ewropea tat-Titoli u s-Swieq għas-sena finanzjarja 2012

text:
               5.9.2014

               MT

               Il-Ġurnal Uffiċjali tal-Unjoni Ewropea

               L 266/262

         DEĊIŻJONI TAL-PARLAMENT EWROPEW
   tat-3 ta’ April 2014
   dwar il-kwittanza għall-implimentazzjoni tal-baġit tal-Awtorità Ewropea tat-Titoli u s-Swieq għas-sena finanzjarja 2012
   (2014/601/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Awtorità Ewropea tat-Titoli u s-Swieq għas-sena finanzjarja 2012,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Awtorità Ewropea tat-Titoli u s-Swieq għas-sena finanzjarja 2012, flimkien mat-tweġibiet tal-Awtorità (1),

               —

               wara li kkunsidra r-rakkomandazzjoni tal-Kunsill tat-18 ta’ Frar 2014 (05849/2014 — C7-0054/2014),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra r-Regolament (UE) Nru 1095/2010 tal-Parlament Ewropew u tal-Kunsill tal-24 ta’ Novembru 2010 li jistabbilixxi Awtorità Superviżorja Ewropea (Awtorità Ewropea tat-Titoli u s-Swieq) (4), u b’mod partikolari l-Artikolu 64 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5),

               —

               wara li kkunsidra r-Regolament ta’ Delega tal-Kummissjoni (UE) Nru 1271/2013 tat-30 ta’ Settembru 2013 dwar Regolament Finanzjarju ta’ qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (6), u b’mod partikolari l-Artikolu 108 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Affarijiet Ekonomiċi u Monetarji (A7-0231/2014),

               1.

               Jagħti l-kwittanza lid-Direttur tal-Awtorità Ewropea tat-Titoli u s-Swieq għall-implimentazzjoni tal-baġit tal-Awtorità għas-sena finanzjarja 2012;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hi parti integrali minnha, lid-Direttur Eżekuttiv tal-Awtorità Ewropea tat-Titoli u s-Swieq, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 365, 13.12.2013, p. 197.

      (2)  ĠU L 248, 16.9.2002, p. 1.

      (3)  ĠU L 298, 26.10.2012, p. 1.

      (4)  ĠU L 331, 15.12.2010, p. 84.

      (5)  ĠU L 357, 31.12.2002, p. 72.

      (6)  ĠU L 328, 7.12.2013, p. 42.


title: Id-Deċiżjoni tal-Kunsill tat-28 ta' Settembru 1987 dwar il-konklużjoni ta' Protokoll Addizzjonali bejn il-Komunità Ekonomika Ewropea u r-Repubblika Demokratika tal-Poplu ta' l-Alġerija

text:
Avviż Legali Importanti

|

31987D0510

Official Journal L 297 , 21/10/1987 P. 0001 - 0001 Finnish special edition: Chapter 11 Volume 13 P. 0036  Swedish special edition: Chapter 11 Volume 13 P. 0036

		Id-Deċiżjoni tal-Kunsilltat-28 ta' Settembru 1987dwar il-konklużjoni ta' Protokoll Addizzjonali bejn il-Komunità Ekonomika Ewropea u r-Repubblika Demokratika tal-Poplu ta' l-Alġerija(87/510/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u partikolarment l-Artikolu 238 tiegħu,Wara li kkunsidra r-rakkomandazzjoni mill-Kummissjoni [1],Wara li kkunsidra l-approvazzjoni tal-Parlament Ewropew [2];Billi l-Protokoll Addizzjonali għall-Ftehim ta' Koperazzjoni bejn il-Komunità Ekonomika Ewropea u r-Repubblika Demokratika tal-Poplu ta' l-Alġerija [3], iffirmat fl-Alġier fis-26 ta' April 1976, għandu jiġi approvat,IDDEĊIEDA DAN LI ĠEJ:Artikolu 1Il-Protokoll Addizzjonali għall-Ftehim ta' Koperazzjoni bejn il-Komunità Ekonomika Ewropea uIr-Repubblika Demokratika tal-Poplu ta' l-Alġerija qiegħed b'dan jiġi approvat għan-nom tal-Komunità.It-test tal-Protokoll huwa mehmuż ma’ din id-Deċiżjoni.Artikolu 2Il-President tal-Kunsill għandu jagħti n-notifikazzjoni pprovduta fl-Artikolu 6 tal-Ftehim [4].Artikolu 3Din id-Deċiżjoni għandha tidħol fis-seħħ mill-jum li jiġi wara l-pubblikazzjoni tagħha fil-Ġurnal Uffiċjali tal-Komunitajiet Ewropej.Magħmul fi Brussell, fit-28 ta' Settembru 1987.Għall-KunsillIl-PresidentB. Haarder[1] ĠU C 97, ta' l-10.4.1987, pġ. 2.[2] Qbil mogħti fis-19 ta' Settembru 1987 (għadu mhux ppubblikat fil-Ġurnal Uffiċjali).[3] ĠU L 263, tas-27.9.1978, pġ. 2.[4] Id-data tad-dħul fis-seħħ tal-Protokoll għandha tiġi ppublikata fil-Ġurnal Uffiċjali tal-Komunitajiet Ewropej mis-Segretarju Ġenerali tal-Kunsill.--------------------------------------------------